ISIGIDIMI SAMAXOSA, AUGUST 1, 1881.

7

EZIVELA KUBA BALELANI.

IMALI EZIBATALELWE ISIGIDIMI NGO MAY, JUNE,

*Incwadi ezi sukuba zibalelwa ukufakwa e Sigidimini, kufuneka u Mhleli yena elazi igama lo mtumeli ncwadi, nakuba lingayi ku shicilelwa ukuba umninilo akalifuni ukuba laziwe luninzi.*

*Siyazisa kanjako ukuba asilitabateli pezu kwetu ityala lenteto zaba balelani beta, asitsho nokuti siyavumelana nazo zonke incwadi zabo esizishicilelayo.*

Nkosi—Ndingavuya kakulu u Mr. Jonas J. Mcanyangwa eke wandicacisela ukuba ababantu “babekwe izandla” bali 16 ngaba hedeni abaguquke kulo Tyalike intsha na? Lento ndibuzayo incwadi yake ibalwe nge 17th June, uti ke kuyo, le Tyalike iqalwe nge 21st April 1881. Ngati ishumi eline sitandatu, ukuba sisiqamo sale Tyalike intsha *kuba hedeni* kwezo ntsuku zima shumi mahlanu anesixenxe, yintsikelelo enkulu. Ukuba ababantu baguquke mininye baza babekwa izandla, angafanela u Mr. J. J. M. nabo wayenabo ukuti ubone into angazanga ayibone. Nam ndingati ndive into endingazange ndiyive apa e Afrika.

Ndifuna ukwazi kanjalo ukuba lo *David Mitchell* litiwenina elokulwa ityala lake. Kuko indawo yokungacaci kulomcimbi ka David Mitchell. Ikwa nguye na lo ulwileyo waza weba?

Umntu xa abalela e *Sigidimini* makazi ukuba lipepa le ngwevu zohlanga—ayicacise inteto, ati ukuba kuko ilizwi angena kulingenisa ngesi Xosa alilungise ke nge si Ngesi. Eli liti *perish* neliti parish ateta izinto ngezinto. Eli liti *Chaplin* belifanele ukuti *Chaplain.*

Kanjako uku *kukumalisa* kuku zaliswa liratshi eli kutiwa sisono sokuqala.

Ndim

E. M. Mngunikazi. Port Elizabeth.

July 14 1881.

[Asiboni ukuba kuko luncedo luni eluhlangeni lovela kwincwadi ezinje ngale yomb'alelani wetu, kuba yinto yabo no Mr. Mcanyangwa bobabini. Siyifaka e *Sigidimini* kuba i pendula into esesayi fakayo. —Ed. *Sigidimi.]*

“INTSIKA YE TEMBA.”

Le Tempile isaqubela pambili nakuba bebaninzi abazintshaba zayo. Amalungu ayo aku 40, kweloqela amadoda ngama 21, odade li 19. Asinto ihlala ibako ukuti inani lodade libe ngapantsi kwelamadoda. Kuba yimivuyo ngakumbi e Tempileni lakunyuka inani lama dodana, kuba inkoliso ngama dodana la atyebisa abagcini benkanti. Siyatemba ukuba liyasondela ixesha eyakuviwa ngabo bonke abakulo mandla wase Uitenhage imita yokuzola epuma kule *Ntsika Yetemba.* Sesike sayibona into enokwenziwa yi Tempile e Bayi nalapa.

Kwiminyaka elishumi edluleyo Amalawo ase Uitenhage ebe kwisimo esipantsi ngenxa yokusela, kwapola ne ramente, kwafa nezikula, kwati kumaxa engekuba kuya tandazwa alabiko ixesha ngenxa yamatyala oku xabana kwabantu ekufuneka kumana kutetwa wona. Wafika u Rev. H. Kayser wenza umsebenzi omkulu wokuhamba evuselela ezindlwini, etshatisa usapo lwama kolwa olushweshileyo. Yonke lomizamo yake yanceda kancinane, wada wayicana eyona ndawo ibutataka kuyo le remente. Kanti iremente ite bukuqu etywaleni. Waqala ukuzigquta-gquta indlu zamakolwa angacebi akuyibaqa ibotile yotywala imi etafileni—ayitululele pantsi. Wati kanti uyasinda umzi. Namhla ke kubuye imihla emibi kuhlanga olumnyama ama Xosa nama Tshaka. I Lawo alisabonakali pambi kwe nkanti. I Lawo line Tempile yalo ekuma 200 amalungu; line *Benefit Society* enamakulu amatatu £300 e Bankini; line Burial Club ene £100 e Bankini. Isiqala sesisiq'amo kwakutshwa ibotile endlwini yatululelwa pantsi.

Eyokuqala itempile yaba ntsundu yema ixeshana elifutshane yafa nge 1877. “Intsika yetemba” ise mnyaka mnye imi, ukuhamba kwayo kuquba kancinane bamana bengena ngabanye. Lupawu oluhle olu. Umti okaulezayo ukukula kwawo owomeleli.

Abapati bale Tempile ngu Rev. Samuel Ntsiko, G. T. T., no Isaac Wm. Wauchope G. S.

Amalungu ale Quarter emi ngoluhlobo:—

Bro. Isaac Wm. Wauchope, C. T.

„ Daniel Sofe, V. T.

Sister Annie Wauchope, Sec.

Bro. V. Maukabi, Trea.

Sister Sabina Wauchope, Chap.

Bro. Kleinboy Majola, M.

Sister Maggie Ngeni, A. M.

Bro. Solomon Qambela, I. G-.

„ Hendrick Ngeni, O. G.

„ John Kessa, P. C. T.

(Signed) Isaac Wm. Wauchope,

 Grand Secretary.

Uitenhage,

July 7, 1881.

|  |  |
| --- | --- |
| Igama, | NO JULY, 1881. |
| Umlambo. | Ihlaulelwe. | Inani. |
| Mr. Booy Dyass | Butterworth | June 1881 | £0 5 0 |
| „ S. Qambela | Uitenhage | Dec 1881 | 0 2 4 |
| „ J’ Dorrington | Settington,K. W. T. | Oct. 1881 | 0 4 0 |
| Rev. Mr. Kropf | Stutterheim | June 1881 | 0 2 0 |
| „ Piva Radu | Fort Peddie | Dec. 1881 | 0 4 0 |
| „ P. Mtshemla | Komgha | Dec. 1881 | 0 4 0 |
| „ Chas. Hlati | Lovedale | Dec. 1881 | 0 3 0 |
| „ Jno. Nimbe | Edendale, Natal | June 1883 | 0 10 0 |
| „ James Ko | Grahamstown | June 1882 | 0 4 0 |
| Miss Sturroek | Peelton K. W. T. Dec. 1881 | 0 4 0 |
| „ M. Mavata | Beaufort West | July 1882 | 0 4 0 |
| „ W. Ketabahle Cookhouse | July 1882 | 0 4 0 |
| „ Enoch Booy | K. Wm’s. Town | May 1882 | 0 5 0 |

ISAZISO.

UMR. ANDREW GONTSHI, uyazisa kuzo zonke
izihlobo zake, ezise Transkei, zaba Ntsundu; ukuba

ngapandle kwoku tabata akokele amatyala pambi kwe
Mantyi, unako ukwenza *iminqopiso* ebaliweyo pakati kwa
bantu nje ngokwase Mtetweni. Iminqopiso enje nge
ngqesho zozi nqwelo, inkomo, igusba, amahashe, nokuba
yeye ntengiso, nemboleko. Xa abantu benza iminqopiso
ebaliweyo pambi kwe Mantyi ngomteto, ukumangalelana
kunga ncipa kakulu.

ANDREW GONTSHI,
Enrolled Law Agent,

Transkei.

Ngqamakwe,

May 20, 1881.

ISAZISO,

NDIYAZISA kuni nonke ba Ntsundu base Transkei
ukuba ndingu Mteteleli wase Ofisini (Law Agent).

Ndiya kukokela ndiqube ityala lo ndifunileyo, ngawo wonke
umonde, na nje ngoko mteto, pambi kwe Mantyi, nokuba
ye pina e Transkei. Ndiya kuquba ne *zibeno zabab'enayo*pambi kwe Mantyi Enkulu e *Nklambe.* Ikaya lam lingase
ofisini e *Ngqamakwe.*

ANDREW GONTSHI

General Agent.

Ngqamakwe, November 12, 1880.

KUFUNWA E KIMBERLEY-DIAMOND FIELDS.

1. I Teacher yesi kula sabantwana abateta isi Bulu eya kubafundisa. Kuya kubako nesa ngokuhlwa. Umvuzo kuqala uya kuba £100 ngomnyaka.
2. 1 Teacher yesi kula saba Ntsundu e Newton esase mini nesa ngokuhlwa. Umvuzo kuqala uya kuba li £120 ngomnyaka.
3. I Teacher yesi kula saba Ntsundu esise Bultfontein esase mini nangokublwa. Umvuzo kuqala uya kuba li £120 ngomnyaka.

Kungakolwa ngokukodwa zi Teacher ezi nabafazi, nezi nokwazi, nokuwuqela kanye lomsebenzi; zinamapepa axela izimilo zazo; zinga Malungu e Remente.

Abawufunayo lomsebenzi botumela izicelo zabo kunye ne ncwadi zezimilo ku

Rev. H. S. Barton

Wesleyan Parsonage Kimberley.